[{"text_idx": "#000000", "text": "La ICO-Valo \"markos pecon de itala industria politiko de la 21-a jarcento\""}, {"text_idx": "#000001", "text": "Meze de la pandemia krizo kaj de la modere apokalipsaj kronikoj, alvenis bonega novaj\u0302o: jam la 18-an de septembro, la projekto ICO Valley de la senatanino Virginia Tiraboschi havos industrian planon, tiujn gvidliniojn, kiuj diros al ni, kia estos la operacia strategio de c\u0302i tiu estonta malgranda Silicia Valo de Italio."}, {"text_idx": "#000002", "text": "Oficiale prezentita pasintan julion, la ICO-Valo (ICO signifas Ivrea \u2013 urbo en norda Italio, Canavese \u2013 regiono en kiu trovig\u0302as Ivrea, Olivetti \u2013 fama kaj historia itala entrepreno ), kiu baldau\u0306 estos kandidata por ig\u0302i la itala centro de la Artefarita Inteligenteco, naskig\u0302is c\u0302efe dank\u2019al la iniciato kaj inspiro de la senatanino Virginia Tiraboschi, grava reprezentantino de la italaj politiko kaj entreprenistaro, membro de la Parlamenta Komisiono pri Industrio, Komerco kaj Turismo."}, {"text_idx": "#000003", "text": "La Senatanino, kiu firme kredas kaj investas en itala homa kaj scienca potencialoj, elektis kiel sidejo de la ICO-Valo urbon, kiu estis simbolo de la intermita grandeco de la nuntempa Italio: tiu urbo estas Ivrea, \"industria urbo de la dudeka jarcento\", tiel kiel g\u0302i estis enmetita fare de Unesko en sia Monda Heredaj\u0302o-listo."}, {"text_idx": "#000004", "text": "Perspektive la ICO-Valo estos konstanta foiro kaj plurmedia platformo por promovi la markon \u201cFarita en Italio\u201d; nacia akademio pri ciferecaj sciencoj por trejni la protagonistojn de la kvina industria revolucio; teknologia centro de la plej bonaj italaj ekfirmaoj; loko por dig\u0302itaj metiistoj, kie kunpartigi kaj eksperimenti, krome g\u0302i estos spaco por itala kaj eu\u0306ropa datencentro."}, {"text_idx": "#000005", "text": "La senatanino havas tre klarajn ideojn pri tio, kiel pas\u0302on post pas\u0302o g\u0302ia kreaj\u0302o devos disvolvig\u0302i kun la tempo, kiaj celoj estas c\u0302e la horizonto kaj klarigas, ke la ICO-Valo estas \"strategia kaj ambicia projekto, kiu markos pecon de itala industria politiko de la 21-a jarcento kaj ke, danke al la subteno de naciaj kaj eu\u0306ropaj institucioj, g\u0302i farig\u0302os internacia referenco por teknologioj, novigaj servoj kaj, pli g\u0302enerale, por la cifereca ekonomio\"."}, {"text_idx": "#000010", "text": "Sufic\u0302as diri, lasante imagi la sekvajn okazaj\u0302ojn, ke la ICO-Valo \"estas la unua nacia centro de la marko \u201cFabrikita en Italio\u201d, la tria plej konata marko en la mondo (post Koka-Kolao kaj Vizo) pro interna forto de kreemo kaj esprimo de artmetiista plejboneco, same kiel la unua homa cifereca centro, kiu volas doni al la teknologia novigado homan kaj etikan aspekton\"."}, {"text_idx": "#000013", "text": "La konstruaj\u0302oj \u201cOlivetti\u201d en kiuj havos sian sidejon la ICO Valo, en la nord-itala urbo Ivrea"}, {"text_idx": "#000016", "text": "La senatanino ne kas\u0302as sian zorgon, c\u0302ar en Italio \"Hodiau\u0306 politiko estas pli kaj pli nekapabla plani naciajn strategiojn kaj starigi multflankajn interkonsentojn por gravaj pozicioj je internacia nivelo kaj c\u0302iam malpli vizia kaj dramece nur atentas pri la momenta konsento kaj pri la malgranda rilata teritorio, kiu, kvankam grava pro lokaj tradicioj kaj kulturoj, neniam povos pretervivi se ne adekvate integrig\u0302inta en alloga kaj konkurenckapabla lando\"."}]